text: Årets travleste lørdag
  30 marts 2013 kl. 15.13
  Med dagligvarebutikker åbne tæt på døgndrift og på helligdage skulle man ikke tro at påskelørdag var en travl butiksdag.
  Men folk der var ude at handle kunne i dag konstatere, at der er præcist ligeså travlt som altid.
  Dette er den første påske siden lukkeloven blev afskaffet, og med åbne butikker både skærtorsdag og langfredag burde påskelørdag måske have mistet sit greb som én af årets helt store handelsdage, men sådan er det langt fra.
  